《读顾亭林先生书感而作》
清代·何家琪

寸心天万世，六合清明开。风云积时代，日月相往来。

地维隆西积，万里山横排。中突一华起，浑抱洪濛胎。

河水昆仑顶，毕气吞江淮。方海司出纳，全脉为之回。

士不遇三代，贤愚齐尘埃。反望古制复，假手凡庸才。

清时召不起，老病完形骸。冬青屡相识，夜哭臣麻鞋。

凄凄春雨苑，猎猎秋风台。匹马倦天下，著书空余哀。

作者简介：何家琪，字吟秋，号天根，封丘人。光绪乙亥举人，历官汝宁教授。有《天根诗钞》。